Setu ul levr a vent iskis. Kalz brasoc'h eget ul levr bannoù-treset klasel eo. Ne vo ket anat e lenn er bus neuze…  Mod all, n'eo ket fall. Un istor glasel a ved hep plant na loened ken, teknokratelezh hag all hag ur plac'hig o kavout al lec'h nemetañ chomet glan ha naturel. Ya, ya, Miyazaki hag all. Bon, setu n'eo ket dreistordinal an istor, met plijus bepred, plijus kenañ eo ar bed ijinet hag ar boudoù. Tresadennoù bravig 'zo ivez, ar pep plijusañ a oa al labour tro-dro d'an tresadennoù, un tamm e-giz kinkladurioù kelt/mojennel. Ar santad brasañ em eus bet en ur lenn a oa : buan, c'hoant 'm eus da c'houzout petra c'hoarvezo warlerc'h! A-benn ar fin eo ul levrenn dizoloiñ (ar bed, an tudennoù) ha n'eus ket kalz a dra o tremen. Da welet penoas ec'h echuo! (Ul levrenn all a vo hepken)